
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 4
                                                             din 29 ianuarie 2019
privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 817/I/2/14.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 11, alin. (1) – (4) din CAPITOLUL II – Salarizarea – Secțiunea 1 – Sistemul de stabilire a salariilor de bază, soldelor de funcție/salariilor de funcție, indemnizațiilor de încadrare și indemnizațiilor lunare în sectorul bugetar și ale art. 38 alin. (4) din Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare;

Ținând cont de prevederile art. 1 alin. (1) și ale art. 2 din Hotărârea Guvernului nr. 937/2018 pentru stabilirea salariului de bază minim brut pe țară garantat în plată;

Având în vedere prevederile art. 34 - art. 38 din Ordonanța de Urgență nr. 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene;

Ținând cont de prevederile Legii nr. 273/2006 privind finanțele publice locale, cu modificările și completările ulterioare;
Luând în considerare criteriile generale prevăzute la art. 8, alin. (1) și principiile sistemului de salarizare prezentate la art. 6 din Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare;
Ținând cont de faptul că gestionarea sistemului de salarizare și stabilirea salariilor de bază brut lunare ale personalului din cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara se asigură de ordonatorul principal de credite, în condițiile legii, iar salariile de bază se stabilesc astfel încât, împreună cu indemnizațiile lunare și celelalte elemente ale sistemului de salarizare să se încadreze în fondurile bugetare aprobate anual pentru cheltuieli de personal, în vederea realizării obiectivelor, programelor și proiectelor ce revin instituției potrivit legii;
Luând în considerare consultările ce au avut loc în data de 10.01.2019 cu reprezentanții salariaților – funcționari publici, președintele sindicatului la nivel de instituție, reprezentantul Sindicatului ProLex, în urma cărora s-a încheiat procesul - verbal cu nr. 565/10.01.2019;


Având în vedere Raportul de specialitate al Serviciului Resurse Umane și Administrare Sistem Informatic, înregistrat cu nr. 819/I/2/14.01.2019, prin care se propune stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara, îndeplinindu-se prevederile legale în acest sens;
Având în vedere avizele favorabile ale comisiilor de comerț, socială și juridică;
În temeiul prevederilor art. 36 alin. (2) lit. „a”, art. 45 alin. (1) și a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,





H O T Ă R Ă Ş T E:
Art. 1. (1) Începând cu luna ianuarie 2019 se aprobă coeficienții pentru funcțiile publice din aparatul de specialitate al Primarului Municipiului Sighișoara precum și din serviciile publice din subordinea Consiliului Local Sighișoara, conform anexei nr. 1, care face parte integrantă din prezenta hotărâre.


  (2) Începând cu luna ianuarie 2019 se aprobă coeficienții pentru funcțiile de specialitate din aparatul de specialitate al Primarului Municipiului Sighișoara precum și din serviciile publice din subordinea Consiliului Local Sighișoara, conform anexei nr. 2, care face parte integrantă din prezenta hotărâre.

  (3) Salariile de bază pentru funcțiile publice și pentru funcțiile de specialitate se stabilesc prin înmulțirea coeficienților din anexele nr. 1 și nr. 2 cu salariul de bază minim brut pe țară garantat în plată în vigoare, prin raportare la salariul de bază minim brut pe țară garantat în plată, așa cum este  stabilit în aplicarea prevederilor art. 164 alin. (1^2) din Legea nr. 53/2003, Codul muncii, republicată, cu modificările și competările ulterioare.



 (4) Salariul de bază pentru funcțiile de conducere include gradația aferentă tranșei de vechime în muncă la nivel maxim.

 (5) Salariul de bază pentru funcțiile de execuție este la gradația 0. Salariile de bază care se acordă în raport cu vechimea în muncă se determină potrivit dispozițiilor art. 10 din Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare. 
Art. 2. Salariile de bază pentru personalul din cadrul aparatului de specialitate al Primarului Municipiului Sighișoara și din cadrul instituțiilor subordonate Consiliului Local Sighișoara, inclusiv cele cu personalitate juridică, respectiv Direcția de Asistență Socială Sighișoara și Clubul Sportiv Municipal Sighișoara, se vor stabili prin dispoziție a Primarului Municipiului Sighișoara, respectiv prin dispoziție a conducătorilor instituțiilor publice subordonate pentru cei cu personalitate juridică.
Art. 3. Prevederile Hotărârii Consiliului Local Sighișoara nr. 119 din 27 iulie 2017 privind stabilirea salariilor de bază aferente funcțiilor publice și contractuale din cadrul familiei ocupaționale „Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara și prevederile Hotărârii Consiliului Local Sighișoara nr. 207 din 28 decembrie 2017 pentru completarea Hotărârii Consiliului Local Sighișoara nr. 119 din 27 iulie 2017, precum și pentru modificarea anexei nr. 1 a acesteia, cu luna ianuarie 2019, își încetează aplicabilitatea.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara, Biroul Buget, Contabilitate, Salarizare – Direcția Economică, Serviciul Resurse Umane și Administrare Sistem Informatic din cadrul Municipiului Sighișoara, instituțiile subordonate Consiliului Local al Municipiului Sighișoara, Direcția de Asistență Socială Sighișoara și Clubul Sportiv Municipal Sighișoara.
Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

    Șoneriu Mihai - Marcel                            Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 10 voturi ”pentru”, 6 voturi ”împotrivă” și 3 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Resurse Umane și Administrare Sistem Informatic;
  1 ex. Biroul Buget, Contabilitate, Salarizare – Direcția Economică;

  1 ex. Direcția de Asistență Socială Sighișoara;
  1 ex. Clubul Sportiv Municipal Sighișoara.

11 ex.

B.A. 

